Diari Oficial de la Generalitat Valenciana


Sumari del DOGV 8228, del 06-02-2018 (2018/642)

RESOLUCIÓ de 9 de gener de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 90/16-EAE Bèlgida i 94/16-EAE Vinaròs.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8228

Data del DOGV
:   06-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/642


Data del document
:   09-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Bèlgida
    * Vinaròs
    * impacte ambiental

RESOLUCIÓ de 9 de gener de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 90/16-EAE Bèlgida i 94/16-EAE Vinaròs. [2018/642]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual estableix la publicació en el Diari Oficial de la Generalitat Valenciana de l'Informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 90/16-EAE Bèlgida i 94/16-EAE Vinaròs.  
  
«Informe ambiental i territorial estratègic  
Tràmit: avaluació ambiental de la modificació puntual núm. 1 del Pla general.  
Promotor: Ajuntament de Bèlgida.  
Autoritat substantiva: Comissió Territorial d'Urbanisme.  
Localització: Bèlgida (València).  
Expedient: 90/3105-DEP.  
  
La Comissió d'Avaluació Ambiental, en la sessió realitzada el 30 de novembre de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 1 del Pla general de Bèlgida, en els termes següents:  
A) Documentació aportada  
En data 14 de novembre de 2016 va tindre entrada, al Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Bèlgida, remesa pel Servei Territorial d'Urbanisme de València, per a iniciar el procés d'avaluació ambiental i territorial estratègica de la modificació puntual núm. 1 del Pla general de Bèlgida.  
La sol·licitud s'acompanya del document inicial estratègic (DIE), en format paper. La documentació aportada és concorde amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
B) Planejament vigent  
El Pla general de Bèlgida es va aprovar definitivament per la Comissió Territorial d'Urbanisme, el 31 de maig de 2011 i es va publicar en el BOP de 27 de febrer de 2012.  
El Pla general de Bèlgida va ser objecte d'avaluació ambiental (expedient 56/2626-URH) i es va emetre una declaració d'impacte ambiental favorable amb condicionants en data 22 de maig de 2008 (DOGV 27.06.2012).  
L'objecte de la modificació puntual núm. 1 afecta el sòl no urbanitzable del Pla general de Bèlgida.  
Les normes urbanístiques del PG de Bèlgida regulen en el capítol IX les «Normes particulars per al sòl no urbanitzable». En la secció 1a, «Ordenances especifiques en sòl no urbanitzable», article 9.1.2, Condicions per als diferents usos, s'estableixen els usos i es regulen les condicions en què s'han d'establir. Entre aquests usos, es troba especificat el d'activitats pirotècniques (art. 7.3.0.2).  
En la secció 2a, «Zona comuna (SNUC)», de l'esmentat capítol IX, s'estableix la zonificació del sòl no urbanitzable comú en l'article 9.2.1, que distingeix tres subzones (A, B o C) en funció dels usos i aprofitaments característics que tinga, i s'indica, respecte l'SNUC-A, el següent:  
«Article 9.2.1. Objecte  
1. Zona de caràcter rústic que es preserva del procés urbanitzador, d'acord amb el que disposa l'art. 5 de l'LSNU.  
2. Està destinada bàsicament a usos agrícoles i ocupa la part central i nord del municipi. Dins d'aquesta es distingeixen les subzones següents en funció dels usos i aprofitaments característics que tenen, d'acord amb l'art. 18 de l'LSNU:  
a) Comú A. Constitueix la major part del sòl no urbanitzable comú, entre la serra de Benicadell al sud i la CV-60 al nord. S'hi permetran actuacions que no puguen ubicar-se en sòl urbanitzable per tindre un aprofitament menor o causar molèsties majors als contigus, o simplement per estar vinculades a activitats pròpies del medi rural.  
b) Comú B. Situat al voltant del nucli urbà actual, entre el polígon industrial el Tossalet i els barrancs del Molí i del Rabosar. Té per objecte limitar les actuacions que pogueren condicionar el seu desenvolupament sense els plans i projectes que el viabilitzen. En aquesta únicament es permetran actuacions que no suposen molèsties per als usos residencials contigus i que no dificulten el seu desenvolupament o la implantació de serveis per a la població en aquest àmbit.  
c) Comú C. Situada al nord de la CV-60. Té per objecte permetre actuacions que pogueren ser molestes per a usos urbans pròxims, en una àrea allunyada de les zones residencials. En aquesta es permetran també actuacions que no puguen ubicar-se en sòl urbanitzable per tindre un aprofitament menor, o simplement per estar vinculades a activitats pròpies del medi rural.»  
En la imatge núm. 1 es recull el planejament vigent en l'entorn de l'àmbit de la modificació núm. 1 del PG de Bèlgida, amb indicació de les diverses classificacions i la delimitació de les activitats pirotècniques que hi ha en SNUC-A.  
Imatge núm. 1: Plànol OE-1, classificació del sòl - PG de Bèlgida (2011).  
  
Delimitació d'activitats pirotècniques.  
Respecte als usos admissibles, o no, en l'SNU comú, l'article 9.2.2. Règim general d'usos, estableix:  
«Article 9.2.2. Règim general d'usos.  
a) Ús dominant: rústic, excepte ramader, extractiu o miner.  
b) Usos compatibles: obres i instal·lacions incloses en la secció 4a del capítol II de l'LSNU, i assenyalades com a compatibles en la subzona en què es troben:  
1. Comú A  
1. Construccions i instal·lacions agrícoles, cinegètiques o forestals.  
2. Explotació de recursos hidrològics i generació d'energia renovable.  
3. Activitats terciàries o de serveis.  
4. Habitatge, en l'àrea grafiada com la seua subzona 1.  
2. Comú B  
5. Construccions i instal·lacions agrícoles, cinegètiques o forestals.  
6. Explotació de recursos hidrològics i generació d'energia renovable.  
7. Activitats terciàries o de serveis.  
3. Comú C  
8. Construccions i instal·lacions agrícoles, cinegètiques o forestals.  
9. Explotació de recursos hidrològics i generació d'energia renovable.  
10. Activitats terciàries o de serveis.  
11. Activitats industrials o productives.  
12. Construccions i instal·lacions ramaderes.  
c) Usos incompatibles: tots els altres, en particular els abocadors no controlats i la formació de nous nuclis urbans o industrials, excepte per mitjà de l'aprovació dels plans i projectes que els viabilitzen.»  
  
C) Modificació puntual núm. 1, Pla general de Bèlgida: objecte i justificació  
Segons es recull en la documentació aportada, actualment al terme municipal de Bèlgida hi ha dues empreses que es dediquen a activitats pirotècniques, ubicades les dues en sòl no urbanitzable comú A, al terç central del terme, al nord del nucli urbà de Bèlgida. Aquestes empreses són:  
1. Focs d'artifici Europlá, SL:  
- Situada en la partida de la Foia, s/n, polígon 3, parcel·la D03.  
- Amb llicència d'activitat inicial de data 10.03.1997.  
- Autorització per a la fabricació de focs d'artifici pel Ministeri d'Indústria, de data 23.03.1977.  
- Declaració d'interés comunitari (DIC), de data 24.01.2000.  
- Llicència urbanística, de data 28.08.2000.  
- Autorització per a l'entrada en funcionament pel Ministeri d'Indústria, de 05.05.2003 i 13.10.2003.  
- Llicència d'obertura, de data 12.09.2003, per a activitat de «Taller de pirotècnia».  
- Superfície (segons DIC): 28.520 m², amb una superfície construïda de 1.906,68 m².  
2. Pirotècnia Aitana, SL:  
- Situada a la partida el Corral del Balet, polígon 2, parcel·la 173; vincula altres parcel·les: polígon 2, parcel·les 306 i 382; polígon 3, parcel·les 173, 162 i 194.  
- Declaració d'interés comunitari (DIC), de data 06.07.2009.  
- Informe ambiental emés per la Comissió Territorial d'Anàlisi Ambiental Integrat, de 29.09.2009.  
- Llicència urbanística, de 16.12.2009.  
- Llicència ambiental, de 21.12.2009.  
- Llicència d'obertura, d'11.10.2010, per a activitat «Taller de pirotècnia».  
- Superfície (segons DIC): 49.865 m², amb una superfície construïda de 1.344,70 m².  
Les respectives declaracions d'interés comunitari van ser aprovades considerant, entre altres aspectes, la compatibilitat de l'ús amb la classificació vigent en aquell moment, com a sòl no urbanitzable comú, de conformitat amb l'homologació global de normes subsidiàries, aprovada definitivament el 28.05.1998 per la Comissió Territorial d'Urbanisme de València.  
En el planejament vigent (PG 2011), la regulació de les activitats pirotècniques es recull en l'article. 9.1.2, apartat 8, de les normes urbanístiques, que indica:  
«art. 9.1.2. -Condicions per als diferents usos  
[?]  
8. Per a activitats pirotècniques.  
a) Les actuacions per a aquests usos han de complir les condicions assenyalades en la seua normativa reguladora, especialment les distàncies de seguretat d'acord amb la resolució de la Delegació de Govern de la Comunitat Valenciana de 30.03.2002 i l'art. 44 del Reglament d'explosius.»  
La problemàtica que es planteja és que la localització de les pirotècnies en SNUC-A no és congruent amb els usos admesos pel planejament vigent per a aquest tipus d'activitats, que sí que considera, regula i estableix en l'SNUC-C i, en concret, en el que es refereix l'article 8.5.8.0, el qual recull la regulació d'aquestes activitats a sol·licitud d'informes sectorials. Ara bé, les esmentades ubicacions i activitats sí que eren compatibles amb el planejament vigent en el moment de l'autorització i l'aprovació de les corresponents DIC.  
L'objecte de la proposta és conservar les activitats pirotècniques que hi ha en el terme municipal de Bèlgida i possibilitar l'ampliació d'aquestes en l'entorn de la Pirotècnia Europlá, la qual cosa es proposa fer per mitjà de la modificació de l'articulat de les normes urbanístiques del PG de Bèlgida, en concret, afegint a l'article 9.2.2 Règim general d'usos, dins de l'apartat 2.a (Usos compatibles en el sòl no urbanitzable comú A), el següent ús compatible per a l'SNUC-A:  
«5. Les activitats pirotècniques que hi ha autoritzades i una ampliació de fins a un 100 % de les superfícies de sòl i sostre indicades en la DIC de la Pirotècnia Europlá en una àrea contigua a aquesta, complint el que estableix l'art. 0.0.7.4 d'aquestes normes urbanístiques».  
La proposta de modificació de les normes urbanístiques té el seu origen en la sol·licitud de la mercantil Focs d'Artifici Europlá, SL, i es justifica atenent els arguments següents que es dedueixen de la documentació aportada:  
1. Corregir l'error o la incongruència generada durant la redacció del Pla general, aprovat definitivament en l'any 2011, en considerar la possibilitat de l'establiment d'aquesta activitat pirotècnica en el sòl no urbanitzable comú C, sense atendre el fet de la preexistència d'una d'aquestes activitats (Pirotècnia Europlá, amb les autoritzacions pertinents i DIC aprovada el 24.01.2000), i l'aprovació de les autoritzacions i DIC de Pirotècnia Aitana, durant la tramitació del Pla general, les dues activitats en SNU comú del planejament vigent en aquell moment.  
  
En la documentació aportada s'indica que «no era intenció de les administracions públiques prohibir les activitats pirotècniques existents, ja que durant la tramitació del Pla general es van aprovar les autoritzacions i la declaració d'interés comunitari de Pirotècnia Aitana, SL, abans referides, i se'n va recollir la regulació a sol·licitud d'informes sectorials en l'apartat 8 de l'art. 9.1.2 de les normes urbanístiques del Pla general».  
2. Facilitar la conservació de les activitats pirotècniques existents, en la zona on s'ubiquen, i possibilitar una ampliació suficient per a la demanda sol·licitada per Pirotècnia Europlá, sense permetre'n la proliferació i la dispersió pel terme.  
3. Per la mateixa definició de l'objecte del sòl no urbanitzable comú A, recollida en l'article 9.2.1.a de les normes urbanístiques, que indica que «En aquesta es permetran actuacions que no puguen ubicar-se en sòl urbanitzable per tindre un aprofitament menor o causar molèsties majors als contigus, o simplement per estar vinculades a activitats pròpies del medi rural», condició que es compleix per a les activitats pirotècniques que requereixen una àmplia superfície de sòl vinculada i un baix percentatge d'urbanització i edificació.  
  
D) Característiques de la modificació núm. 1 del Pla general de Bèlgida  
D.1. Àmbit de la modificació  
L'àmbit territorial de la modificació es correspon amb la de les parcel·les que actualment ocupen les activitats pirotècniques desenvolupades per les empreses Europlá i Aitana, i amb l'ampliació de fins a un 100 % de les superfícies de sòl i sostre autoritzades en la declaració d'interés comunitari de Pirotècnia Europlá, en una àrea contigua a aquesta.  
Amb la proposta de la modificació, les superfícies afectades aconseguirien un total de 106.905 m² de sòl per a activitats pirotècniques, dels quals 5.158,06 m² de sostre es podrien construir, tal com es detalla en la taula següent:  
  
D.2. Modificació de les normes urbanístiques del PG de Bèlgida  
La proposta es concreta amb la modificació de les normes urbanístiques per mitjà de la incorporació d'un nou ús compatible en sòl no urbanitzable comú A, l'ús pirotècnic, de tal manera que l'article 9.2.2. Règim general d'ús, i concretament, l'apartat 2 (Usos compatibles) quedaria redactat de la manera següent:  
  
D.3. Alternatives  
La proposta de modificació núm. 1 del PG de Bèlgida analitza tres alternatives.  
- Alternativa 0. Proposa mantindre la situació actual.  
S'indica que, com que l'ús de pirotècnia no es troba entre els compatibles en la zona on se situen les activitats existents, aquestes «quedarien limitades a mantindre's amb les autoritzacions actuals, sense possibilitat d'ampliació o modernització».  
Es descarta per considerar que «se'n conduiria a la desaparició o trasllat a mitjà o llarg termini, amb la consegüent pèrdua de l'activitat econòmica i els llocs de treball que genera.»  
- Alternativa 1. Proposa assenyalar com a compatible l'ús pirotècnic sense més limitacions.  
Es descarta per considerar que permetria l'expansió d'aquest tipus d'activitats sense altres limitacions que la pròpia normativa sectorial, la qual cosa podria dificultar la implantació d'altres tipus d'activitats que pogueren resultar incompatibles amb aquestes i un risc per a la població per concentració d'activitats pirotècniques.  
- Alternativa 2. Alternativa triada per a la proposta de modificació núm. 1 del PG. Proposa limitar les activitats pirotècniques a les actuals i possibilitar l'ampliació de la seua superfície d'acord amb el que s'ha demandat en una àrea contigua a aquesta zona en què es troben.  
S'indica que aquesta alternativa possibilita la conservació de les activitats d'aquest tipus existents i una ampliació suficient per a la demanda sol·licitada, sense permetre'n la proliferació i dispersió pel terme, amb els límits indicats.  
  
D.4. Efectes previsibles de la modificació sobre el medi ambient.  
El DIE fa el diagnòstic de la situació del medi ambient i del territori fent ús de l'estudi d'impacte ambiental que va servir de base per a l'aprovació del Pla general de Bèlgida (2011). Es destaca que l'àmbit en què s'ubiquen les pirotècnies presenta un relleu cavallonat i ondulat, que queda travessat pel barranc de la Mata, que discorre al costat de la parcel·la de la Pirotècnia Aitana.  
El DIE conclou:  
- L'afecció sobre el paisatge, per l'ampliació de l'activitat pirotècnica, s'ha de corregir amb el compliment de les condicions ambientals establides en el Pla general per a millorar-hi la integració de les actuacions, especialment pel que estableix la secció 1a del capítol IX. Ordenances específiques per a sòl no urbanitzable.  
- L'afecció sobre els usos del sòl, l'aprofitament agrícola i el medi socioeconòmic, per la pèrdua de superfície cultivable, és d'escassa magnitud per ser reduïda l'ampliació proposada de l'activitat pirotècnica.  
  
- L'afecció sobre la fauna és reduïda, perquè és un àmbit antropitzat.  
- L'afecció sobre la qualitat de l'aire per l'ampliació, que suposarà un lleuger increment de la circulació a la zona, serà limitada.  
- L'afecció sobre la qualitat de les aigües no s'altera significativament amb l'ampliació de l'activitat si es compleixen les condicions establides en el Pla general i en les declaracions d'interés comunitari amb què es van autoritzar, incloent-hi les instal·lacions de tractament i depuració de les aigües residuals o connexió a les que hi ha, d'acord amb la normativa.  
  
D.5. Infraestructura verda  
El DIE indica que encara que el Pla general no estableix la infraestructura verda a escala local, es considera que formarien part d'aquesta tots els elements protegits amb rellevància paisatgística recollits en el pla, no havent-hi cap en l'àrea ocupada per les activitats pirotècniques actuals i la seua possible ampliació en l'àrea contigua a Pirotècnia Europlá dins del sòl no urbanitzable comú A.  
  
E) Consultes  
Per part de la Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
Administració Pública consultada Consulta Informe  
ST URBANISME DE VALÈNCIA 09.08.2016  
SDG MEDI NATURAL (Direcció Territorial - ST Medi Ambient - Secció Forestal i Unitat Vies Pecuàries) 16.12.2016 11.04.2017  
C. ECONOMIA - SDG ENERGIA I MINES 22.12.2016 27.01.2017  
C. EDUCACIÓ - DG CULTURA I PATRIMONI 22.12.2016 15.11.2017  
C. HABITATGE - SDG MOBILITAT 22.12.2016 21.02.2017  
C. HABITATGE - SDG ORDENACIÓ TERRITORI I PAISATGE - Serv. Infraestructura Verda i Paisatge (PAISATGE) 22.12.2016 25.09.2017  
C. HABITATGE - SDG ORDENACIÓ TERRITORI I PAISATGE - Serv. Ordenació del Territori (PATRICOVA) 22.12.2016 22.02.2017  
CONFEDERACIÓ HIDROGRÀFICA DEL XÚQUER 22.12.2016   
PRESIDÈNCIA - SDG EMERGÈNCIES 22.12.2016 17.01.2017  
AJUNTAMENT D'OTOS 22.12.2016   
  
  
F) Identificació i valoració de possibles efectes sobre el medi ambient  
D'acord amb el que ha estipulat l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d. i 51.1 de la LOTUP.  
La modificació proposada afecta el sòl no urbanitzable comú A (SNUC-A) del Pla general de Bèlgida en el qual actualment es troben legalment establides les empreses pirotècniques Focs d'Artifici Europlá, SL, i Pirotècnia Aitana, SL, que ocupen una superfície de sòl de 28.520 m² la primera i de 49.865 m² la segona, segons es desprén de les declaracions d'interés comunitari que aproven les activitats referides. Amb la modificació, es produiria l'ampliació de la superfície destinada a activitats pirotècniques fins a arribar als 106.905 m² de sòl i als 5.158 m² de superfície construïda.  
L'aprovació i l'autorització de les dues activitats de pirotècnica es du a terme d'acord amb la legislació sectorial vigent en aquell moment i que considerava que el planejament en vigor (Homologació global de normes subsidiàries, aprovada definitivament el 28.05.1998 per la Comissió Territorial d'Urbanisme de València) admetia aquesta activitat pirotècnica com a ús permés en el sòl no urbanitzable, encara que es desconeix si es va fer una valoració de la compatibilitat amb els usos preexistents en l'entorn.  
Les parcel·les actualment destinades a l'activitat pirotècnica, objecte de la modificació, es troben en una zona rural destinada a cultius agrícoles, principalment de secà, i no afecten espai protegit o espai natural de la Xarxa Natura 2000.  
Les parcel·les corresponents a Pirotècnia Aitana, SL, es troben delimitades a l'est pel barranc de la Mata i a l'oest per la carretera CV-667 i el barranc de Bèlgida, i queden fora de l'àrea de protecció de llits i barrancs (SNU-PB) que determinen els plànols del Pla general. Als marges d'aquests barrancs es delimita sòl forestal. Algunes de les parcel·les de la Pirotècnia Aitana, SL, queden afectades per risc de lliscament (segons el visor cartogràfic de la Conselleria).  
La parcel·la ocupada per la Pirotècnia Europlá queda allunyada uns 200 metres de la zona de perillositat d'inundació geomorfològica respecte d'un tàlveg ubicat al nord i uns 100 metres d'un altre tàlveg ubicat al sud de la parcel·la. Per l'est, a uns 120 metres, queda ubicada una planta fotovoltaica, situada ja en terme d'Otos.  
En data 11 d'abril de 2017, la Subdirecció General de Medi Natural, remet dos informes des del Servei Territorial de Medi Ambient, l'un respecte a l'afecció a vies pecuàries i l'altre respecte a l'afecció al sòl forestal.  
Respecte a les vies pecuàries, s'indica que no hi ha afecció a cap via pecuària legalment classificada en el terme municipal de Bèlgida.  
En relació amb l'afecció a sòl forestal, tant el sòl forestal del PATFOR com la forest d'utilitat pública no es troben en cap de les parcel·les afectades, per la qual cosa, per part de la Secció Forestal, no hi ha inconvenient perquè es duga a terme la modificació proposada.  
  
La Subdirecció General de Mobilitat remet un informe en data 21 de febrer de 2017, del Servei de Planificació, en el qual s'indica que, analitzada la documentació, s'emet un informe favorable, ja que no incideix a priori sobre la xarxa de carreteres i, per tant, no afecta des del punt de vista del planejament viari. No obstant això, es condiciona que quan es vulguen implantar noves actuacions (empreses pirotècniques) necessitaran l'informe preceptiu individualment als accessos proposats.  
  
En data 22 de febrer de 2017, es rep un informe del Servei d'Ordenació del Territori en matèria de risc d'inundació. En el document inicial estratègic s'indica que les zones afectades per perillositat geomorfològica formen part de les zones de protecció de llits i barrancs (SNUPB), segons el Pla general, i queda d'aquesta manera fora de l'àrea que podria destinar-se a l'ampliació de l'activitat pirotècnica. El Servei d'Ordenació del Territori comprova que en l'àmbit objecte d'informe hi ha zones que no es troben classificades com a sòl no urbanitzable de protecció de llits i barrancs, sinó que són sòl no urbanitzable comú A, per la qual cosa la restricció anteriorment considerada no existiria en aquests àmbits. L'informe afig que:  
  
- Es considera necessari que, en el document inicial estratègic i en la normativa urbanística que se'n derive, es prohibisquen expressament les activitats pirotècniques en zones del sòl no urbanitzable comú A, afectades per perillositat d'inundació de qualsevol nivell.  
- Si l'ampliació de localització de noves activitats pirotècniques afectaren zones amb perillositat d'inundació, ha d'elaborar-se un estudi d'inundabilitat, d'acord amb el que preveu l'article 11.1 de la normativa del PATRICOVA.  
L'informe del Servei d'Ordenació del Territori conclou que la modificació núm. 1 del PG de Bèlgida es troba parcialment afectada per risc d'inundació i és compatible amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana, sempre que es complisquen els condicionants establits en el seu informe.  
  
Imatge núm. 2: Comparativa del sòl no urbanitzable de protecció de llits i barrancs (SNUPB) del PG de Bèlgida (2011) i la cartografia de risc d'inundació del PATRICOVA.  
  
  
La Subdirecció General d'Energia i Mines remet un informe, rebut en data 27 de gener de 2017, en el qual s'informa que no hi ha constància de l'existència de drets miners al terme municipal de Bèlgida i de les distàncies de seguretat que condicionen l'activitat de cada un dels tallers de pirotècnia que es recull en la taula següent:  
  
  
 PIROTÈCNIA AITANA, SL PIROTÈCNIA EUROPLÁ, SL  
Distàncies de seguretat Informe favorable de la Delegació del Govern (21.11.2008) Informe favorable de la Delegació del Govern (24.03.2009)  
Respecte a nuclis de població o aglomeració de persones. 354 340  
Respecte a vies de comunicació o llocs turístics. 281 270  
Respecte a habitatges aïllats i altres carreteres, i línies de ferrocarril. 208 200  
  
  
  
S'indica que la distància de referència seria el centre del taller o de les casetes amb més capacitat de matèria explosiva a emmagatzemar.  
De conformitat amb el Reial decret 989/2015, de 30 d'octubre, pel qual s'aprova el Reglament d'articles pirotècnics i cartutxeria:  
- S'entén per vies de comunicació les línies de ferrocarril públiques i les autopistes, autovies i carreteres amb una circulació superior a 2.000 vehicles/dia, segons aforament mesurat.  
- S'entén per altres carreteres i línies de ferrocarril les no incloses en el paràgraf anterior, excepte els camins amb una circulació inferior a 100 vehicles/dia, segons aforament mesurat.  
- S'entén per habitatges aïllats els que, estant permanentment habitats, no constituïsquen un nucli de població.  
Les distàncies de seguretat referides, tal com recull la instrucció tècnica núm. 9 de l'RD 989/2015, van en funció de la quantitat màxima de matèria reglamentada que pot haver-hi en un edifici o local perillós, o la capacitat màxima del magatzem, en quilograms.  
La Subdirecció General d'Emergències, en el seu informe rebut en data 17 de gener de 2017, fa les consideracions següents:  
- Risc d'inundació: s'indica que s'ha de controlar que l'ampliació prevista d'una de les pirotècnies no ocupe sòl afectat per risc d'inundació de perillositat geomorfològica.  
- Risc de lliscament: s'indica que en el cas que l'ampliació poguera afectar zona de risc de lliscament cal fer un estudi geotècnic de detall a fi de concretar la gravetat del risc existent en la zona afectada.  
  
Respecte d'això, s'entén que el risc de lliscament indicat per l'SDG d'Emergències es refereix a algunes parcel·les de la Pirotècnia Aitana, l'ampliació de la qual no està prevista en aquesta modificació.  
- Risc sísmic: s'indica que Bèlgida té una acceleració sísmica de 0,07 g segons la norma sisme resistent (NCSR-02), per la qual cosa s'han d'adoptar les mesures establides al respecte en aquesta legislació en el desenvolupament de la modificació.  
S'assenyala també que, tal com estableix el Pla especial enfront del risc sísmic a la Comunitat Valenciana (Decret 44/2011, de 29 d'abril, del Consell), aquest municipi té una intensitat sísmica de 7.5 (EMS), per a un període de retorn de 500 anys i per això l'Ajuntament ha d'elaborar el seu Pla d'acció municipal enfront d'aquest risc.  
  
- Risc d'accidents greus: s'assenyala que, ja que amb la modificació es permeten les activitats existent autoritzades i l'ampliació d'una d'aquestes, s'ha de tindre en compte tot el que estableix l'RD 230/1998, de 16 de febrer, pel qual s'aprova el Reglament d'explosius.  
  
Respecte d'això, es fan les consideracions següents:  
· Aquest RD 230/1998, de 16 de febrer, ha sigut derogat pel Reial decret 130/2017, de 24 de febrer, pel qual s'aprova el Reglament d'explosius.  
· No obstant això, si les activitats exercides en les empreses són les pirotècnies regulades pel Reial decret 989/2015, de 30 d'octubre, pel qual s'aprova el Reglament d'articles pirotècnics i cartutxeria, s'han de considerar les seues disposicions i, en concret, les relatives a les característiques d'instal·lacions, ampliacions, alteracions de l'entorn i informes i autoritzacions preceptives i distàncies de seguretat.  
  
· L'article 79.3 de l'RD 989/105, especifica que: «És preceptiu l'informe de la Direcció General de Política Energètica i Mines del Ministeri d'Indústria, Energia i Turisme en els expedients administratius d'autorització d'obres i serveis en terrenys compresos dins de les distàncies d'emplaçament indicades en la ITC número 9.»  
- Risc ocasionat per accident en el transport de mercaderies perilloses: l'informe de l'SDG d'Emergències indica que conforme al Decret 49/2011, de 6 de maig, del Govern Valencià, pel qual s'aprova el Pla especial davant del risc d'accidents en el transport de mercaderies perilloses per carretera i ferrocarril, el terme municipal té risc mitjà per l'encreuament de la CV-60 pel nord del terme.  
No obstant això, l'àmbit afectat per la modificació proposada es troba allunyat de les zones d'especial exposició (zones de 500 m al voltant de la CV-60).  
- Risc d'incendis forestals: en l'informe s'indica que, com que hi ha sòl forestal en l'entorn d'una de les pirotècnies, es recorda que s'han d'adoptar les mesures establides en el Codi tècnic de l'edificació CTE-DBSI (secció 5) per a zones edificades limítrofs o interiors a àrees forestals i en l'art 32 del PATFOR (Condicions de seguretat en la interfície urbana forestal), en relació amb l'ordenació del territori i la gestió urbanística, així com considerar el que estableix el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals que cal observar en l'execució d'obres i treballs que es duen a terme en terreny forestal o en els seus voltants.  
  
En l'informe s'assenyala també que, segons la versió actualitzada del Pla especial front el risc d'incendis forestals de la Comunitat Valenciana, Bèlgida no té obligació d'elaborar un PAM per a aquest risc.  
  
El Servei Territorial d'Urbanisme de València, en l'informe rebut amb data 9 d'agost de 2016, indica que en el document definitiu de la modificació puntual núm. 1 del PG de Bèlgida s'han de tindre en compte, entre altres consideracions:  
- Amb caràcter previ a l'ordenació d'usos i activitats en el territori s'ha de definir la infraestructura verda, i grafiar les instal·lacions existents en el sòl no urbanitzable objecte de la modificació per a analitzar la compatibilitat dels usos proposats.  
- Per mor de l'interés general, s'assenyala que s'ha de valorar com a alternativa la possibilitat d'ampliar l'altra activitat industrial existent i redactar els paràmetres urbanístics de manera genèrica (sense referència a paràmetres singulars de cada DIC).  
- L'articulat de la normativa ha d'incloure les limitacions respecte de possibles usos no compatibles amb l'actuació en un radi derivat de les distàncies de seguretat en les instal·lacions existents i les seues ampliacions, així com la normativa corresponent de l'instrument de paisatge.  
El Servei d'Infraestructura Verda i Paisatge emet un informe, rebut en data 25 de setembre de 2017, en el qual s'indica que, analitzada la documentació i a causa de l'objecte i l'abast de la proposta, s'estima que aquesta no tindrà incidència significativa sobre el paisatge i la infraestructura verda sempre que es mantinga la morfologia parcel·lària aparent i topografia dels terrenys sobre els quals es faça l'ampliació, així com la topografia i la vegetació de la resta de la parcel·la que en permeta l'ocultament des dels camins circumdants, com ocorre en l'actualitat amb les instal·lacions existents.  
En data 15 de novembre de 2017 es rep un informe de la Direcció General de Cultura i Patrimoni favorable sobre la modificació núm. 1, ja que aquesta actuació concreta no comporta l'afecció al patrimoni cultural en cap de les seues manifestacions, i no se'n deriva cap efecte indesitjat o significatiu en relació amb el patrimoni cultural de l'àmbit sobre el qual incideix la modificació.  
  
Considerant els informes rebuts i l'objecte de la modificació es fan les consideracions següents:  
- El Pla general de Bèlgida ja es va avaluar ambientalment i va obtindre la declaració d'impacte ambiental favorable amb condicionants en data 22 de maig de 2008 (DOGV 27.06.2012).  
- El sòl classificat com a no urbanitzable comú en el Pla és el que es va estimar i va avaluar que no reunia valors ambientals singulars de rellevància que meresqueren una protecció especial, i es va destinar aquest sòl a les activitats fonamentalment agrícoles i a aquells altres usos compatibles entre aquests, si bé sí que es va procedir a una zonificació del sòl no urbanitzable comú atenent, principalment, les molèsties que les activitats pogueren ocasionar per a usos urbans pròxims.  
- Per això el Pla va destinar:  
· L'SNU comú C, ubicat al nord de la CV-60, com a propici per a establir-hi activitats industrials o productives.  
· L'SNU comú A, que ocupa la part central del terme, en el qual a més, s'estableix una subzona 1 en què es permet l'ús d'habitatges.  
  
- Les activitats pirotècniques es van autoritzar amb anterioritat a l'aprovació del Pla general de Bèlgida, el mes de maig de 2011, i van quedar ubicades en sòl no urbanitzable, perquè el planejament vigent llavors considerava aquest ús com a compatible en l'esmentat sòl.  
- Ambientalment l'SNUC-A i l'SNUC-C presenten característiques semblants, usos i valors paisatgístics (aquests àmbits es caracteritzen per pertànyer a la zona vall del terme, amb relleus ondulats, on preval l'agricultura de secà).  
- La distinció entre la delimitació de l'SNUC-A i l'SNUC-C consisteix fonamentalment en la distància a la zona urbana i urbanitzable, paràmetre fonamental per a ubicar les activitats industrials i productives.  
  
- Si s'atén la regulació de l'ús industrial que per a l'SNU estableix el Pla general en l'article 9.1.2, apartat 5, de les normes urbanístiques, les activitats industrials, a més de complir amb els requisits de caràcter urbanístic allà establits, han d'ubicar-se a una distància mínima de 1.000 metres al sòl urbà o urbanitzable (cal entendre urbanitzable residencial). Respecte d'això, cal afegir que de les dues empreses pirotècniques que hi ha al terme, la Pirotècnia Aitana, SL, és la que es troba més pròxima al sòl urbà o urbanitzable, perquè es troba a uns 1.100 metres.  
  
- La proposta de modificació núm. 1 del PG pretén incorporar com a ús compatible en l'SNUC-A les activitats pirotècniques desenvolupades per les dues empreses ja existents i legalment implantades (Pirotècnia Europlá i Pirotècnia Aitana), sense possibilitat de noves implantacions.  
El text que es proposa per a l'article 2.8.3.5.a. de les normes urbanístiques no pot particularitzar-se per a una activitat concreta, per la qual cosa s'ha de modificar en el sentit que l'ús i la regulació que s'incorpora a l'SNUC-A ha de ser vàlid per a les activitats pirotècniques existents i legalment implantades.  
Analitzat l'abast de la modificació proposada, aquesta no afecta el model territorial, no té incidència en el patrimoni natural i reconeix unes activitats legalment implantades.  
Atenent al que s'ha dit anteriorment, cal reconéixer la compatibilitat de les activitats pirotècniques en les condicions i magnituds actualment desenvolupades en les corresponents parcel·les de les empreses Pirotècnia Europlá i Pirotècncia Aitana, amb el sòl no urbanitzable comú A i, per tant, la incorporació d'aquestes activitats com a usos compatibles en SNUC-A, exclusivament per a aquestes dues empreses legalment implantades.  
A més dels condicionants ambientals que cal considerar sobre l'ampliació de l'activitat pirotècnica, l'instrument que es tramite ha de considerar els preceptes establits en les normes urbanístiques vigents del Pla general de Bèlgida i, en particular:  
- Que no es permeta la implantació de noves activitats pirotècniques (excepte les dues que hi ha).  
- Que les activitats pirotècniques, amb la seua ampliació, respecten la distància mínima de 1.000 metres a sòl urbà o urbanitzable, requerida per l'art. 9.1.2, apartat 5, de les normes urbanístiques.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Analitzada la proposta de modificació puntual núm. 1 del Pla general de Bèlgida, cal considerar que aquesta actuació queda emmarcada en l'article 46.3 de la LOTUP, per considerar que es tracta d'una modificació menor del Pla general.  
Per això, segons el que estableix l'article 51.2.b. de la LOTUP i considerant, d'acord amb els criteris de l'annex VIII de l'esmentada llei, que la proposta de modificació puntual núm. 1 del Pla general de Bèlgida no té incidència significativa en el model territorial d'aquest municipi, no suposa un increment rellevant en el consum de recursos i no incideix sobre elements del patrimoni natural, i havent tingut en compte les consultes fetes, es pot concloure que el procediment d'avaluació ambiental simplificada és suficient per a determinar que la proposta de la modificació puntual núm. 1 del Pla general de Bèlgida no presentarà efectes significatius sobre el medi ambient tenint en compte les determinacions que més avant s'assenyalen.  
D'acord amb el que s'ha exposat, es resol: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del Pla general de Bèlgida, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, amb el compliment de les determinacions següents:  
1. El text normatiu de la modificació ha de canviar-se pel següent:  
  
«5. Les activitats pirotècniques existents autoritzades i una ampliació de fins a un 100 % de les superfícies de sòl i sostre indicades en les DIC, en una àrea contigua a aquesta, complint el que estableix l'art. 0.0.0.3 d'aquestes normes urbanístiques».  
2. Previ a l'aprovació de l'instrument d'autorització de l'ampliació de l'activitat pirotècnica corresponent, s'ha de justificar:  
  
1.1. La no afecció a zones d'inundabilitat i la resta d'afeccions de caràcter sectorial presents en l'àmbit.  
1.2. El compliment de les distàncies de seguretat a l'entorn establides en l'informe de la Subdirecció General d'Energia i Mines, rebut en data 27 de gener de 2017, o si és el cas, aquelles distàncies de seguretat que l'òrgan competent autoritze en funció de les característiques de l'ampliació pirotècnica de conformitat amb la normativa reguladora vigent de l'esmentada activitat. En particular, es justifiquen les distàncies:  
- a habitatges aïllats ja existents en l'àmbit de la possible ampliació,  
  
- als àmbits classificats pel Pla general vigent com a sòl no urbanitzable comú A, subzona 1, on es permeten els habitatges aïllats,  
  
- als àmbits de sòl urbà o urbanitzable d'ús industrial en què es produeixen aglomeració de persones.  
1.3. El compliment de les distàncies mínimes a sòl urbà o urbanitzable residencial requerit en l'article 5.0.7.4 de les normes urbanístiques vigents.  
1.4. Com s'han considerat en el projecte d'ampliació de l'activitat pirotècnica els riscos identificats en els àmbits on es desenvoluparan les possibles ampliacions, en particular, el risc de lliscament, el risc sísmic i el risc d'incendis forestals, tot especificant-se les mesures adoptades per a evitar, en la mesura que es puga, pal·liar els efectes negatius i acumulatius que pogueren tindre aquells sobre el medi ambient i la seguretat de les persones.  
Segons el que estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual núm. 1 del Pla general de Bèlgida en el termini màxim de quatre anys des de la seua publicació. En aquest cas, el promotor ha d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre l'Informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
Vist tot l'anterior, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del Pla general de Bèlgida, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra aquesta resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb el que disposa l'article 18.2 de la Llei 40/2015, d'1 d'octubre, de règim jurídic del sector públic.  
  
València, 5 de desembre de 2017.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Tràmit: avaluació ambiental de la modificació puntual núm. 38 del Pla general.  
Promotor: Ajuntament de Vinaròs.  
Autoritat substantiva: Comissió Territorial d'Urbanisme.  
Localització: Vinaròs (Castelló).  
Expedient: 94/5919-EDS.  
  
La Comissió d'Avaluació Ambiental, en sessió celebrada el 30 de novembre de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 38 del Pla general de Vinaròs, en els termes següents:  
  
A) Documentació aportada  
En data 27 de desembre de 2016 va tindre entrada, al Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Vinaròs, remesa pel Servei Territorial d'Urbanisme de Castelló, per a iniciar el procés d'avaluació ambiental i territorial estratègica de la modificació puntual núm. 38 del Pla general de Vinaròs.  
La sol·licitud s'acompanya del document inicial estratègic (DIE) i de l'esborrany de la modificació, en format paper i digital. La documentació aportada és concorde amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
B) Planejament vigent  
El Pla general de Vinaròs es va aprovar definitivament per resolució del director general d'Urbanisme i Ordenació Territorial, de data 11 d'octubre de 2001, publicada en el BOP de Castelló, de data 25 d'octubre de 2001, núm. 128.  
El Pla general de Vinaròs va ser objecte d'avaluació ambiental (expedient 320/9307-AZN) i es va emetre una declaració d'impacte ambiental favorable amb condicionants, en data 23 de maig de 2001.  
En data 11 de juny de 2002, el Ple de l'Ajuntament de Vinaròs aprova el Programa d'actuació integrada per al desenvolupament urbanístic de la unitat d'execució de sòl urbanitzable amb ordenació detallada OU.6.Z.00 del Pla general, publicat en el BOP de Castelló de data 20 de juliol de 2002 (BOP núm. 87).  
L'esmentat Programa d'actuació integrada inclou, entre altres documents, un estudi de detall pel qual es va dur a terme un reajustament de les alineacions de la XD.1.J.24 del Pla general en el límit amb el sector de sòl urbanitzable SU.R.41 (fronterer pel sud), i es va excloure de l'àmbit de la YO.0.C.01 una superfície de 914,12 m² de sòl.  
  
En data 9 de juny de 2003, el Ple de l'Ajuntament, en sessió extraordinària, va adoptar, entre d'altres, un acord sobre la recepció de l'obra d'urbanització i serveis urbanístics de la GT.5.G.63.  
  
C) Modificació puntual núm. 38 del Pla general de Vinaròs: objecte i justificació  
Segons es recull en la documentació aportada, la modificació proposada té per objecte anticipar la gestió de la superfície de 914,12 m² de sòl que va quedar fora de l'àmbit de la LF.3.G.85, de manera que se'n possibilite la incorporació immediata al sòl urbà contigu, però mantenint les obligacions i deures de cessió i urbanització pròpies del sòl urbanitzable, mitjançant la corresponent afecció registral. En definitiva, es pretén reclassificar a sòl urbà els 914,12 m² de sòl urbanitzable no detallat d'ús residencial, pertanyent al sector SU.R.41 del Pla general, i és la finalitat última l'edificació de la superfície de 914,12 m² de sòl junt amb la superfície de la parcel·la resultant núm. 9 del projecte de reparcel·lació de la JF.4.H.12.  
Aquest objectiu comporta la modificació de la fitxa de característiques urbanístiques del sector SU.R.41, per a incorporar, en l'apartat 14. Serveis urbanístics, un subapartat (Observacions), en què s'especifique que la parcel·la de 914,12 m² de sòl, encara que se n'anticipe la gestió i incorporació al sòl urbà, participarà en les càrregues urbanístiques del sector SU.R.41 en la proporció a l'aprofitament que li correspon segons el pla.  
En el document inicial estratègic s'indica que per mitjà de l'estudi de detall aprovat amb el Programa d'actuació integrada de la WM-9.6.99, es va excloure d'aquest àmbit la superfície de 914,12 m² per a no afectar les infraestructures elèctriques existents, que impedien la continuació de l'obra d'urbanització, i va quedar classificada aquella superfície com a sòl urbanitzable residencial.  
Les circumstàncies actuals, segons recull el DIE, són les següents:  
  
1. Han desaparegut les infraestructures elèctriques que van motivar l'exclusió de la superfície de 914,12 m² de la MD.2.1.35.  
2. La TZ.1.8.41 es troba urbanitzada, ja que es va acordar la recepció de l'obra d'urbanització i serveis urbanístics de la IA.7.5.89 en data 9 de juny de 2003.  
Per això, es justifica la modificació atenent les raons següents:  
  
1. Corregir la situació que ha dificultat la normal materialització de l'edificabilitat adjudicada pel Pla al solar resultant núm. 9 del projecte de reparcel·lació de la ZT.3.T.00.  
2. Les circumstàncies actuals possibiliten:  
- L'agregació de les superfícies, la tornada a la configuració inicial i la remoció dels obstacles que n'han impedit l'edificació fins al moment.  
  
- La connexió amb els serveis urbanístics per mitjà d'actuacions senzilles.  
3. Amb la proposta de modificació no s'atribueixen usos diferents dels assignats ja pel pla, ni s'incrementa l'aprofitament.  
  
D) Característiques de la modificació núm. 38 del Pla general de Vinaròs  
D.1. Àmbit de la modificació  
L'àmbit territorial de la modificació es correspon amb una parcel·la de superfície de 914,12 m² de sòl urbanitzable residencial sense ordenació detallada del sector SU.R.41 del Pla general, que es localitzada en el cantó oest de l'esmentat sector urbanitzable, i que limita al nord amb el sòl urbà procedent del desenvolupament urbanístic del sector PK.7.Y.55, i pel sud-oest amb el carrer de la Closa.  
D.2. Alternatives  
La proposta de modificació núm. 38 del PG de Vinaròs analitza tres alternatives.  
- Alternativa 0.  
Suposa mantindre el planejament vigent, és a dir, mantindre la parcel·la de 914,12 m² en sòl urbanitzable residencial sense ordenació detallada, en el qual el que permet el planejament són aquelles construccions destinades a explotacions agrícoles, forestals, ramaderes, cinegètiques o semblants. No obstant això, s'indica que, tal com preveu la LOTUP, en els sectors de pla parcial, pla de reforma interior i unitats d'execució, com també en el sòl inclòs en actuacions aïllades, es puguen atorgar llicències per a usos o obres provisionals no previstos en el pla, sempre que no en dificulten l'execució ni la desincentiven.  
  
El DIE considera que l'objecte de la modificació, que és edificar un habitatge, no és un ús o obra que encaixe dins del concepte de provisionalitat, per la qual cosa l'alternativa 0, per als usos o obres provisionals en els termes que preveu l'article 209 de la LOTUP, no resulta viable.  
- Alternativa 1.  
Preveu la programació d'un sector de sòl urbanitzable.  
Ja que la finalitat és l'edificació conjunta de la parcel·la núm. 9 i els 914,12 m² contigus, es considera que aquesta alternativa no és eficaç ni eficient, considerant la tramitació que comporta i atés que no se'n deriva un menor cost per a l'operador públic i privat.  
- Alternativa 2.  
Proposa l'opció de modificar el planejament, classificant com a sòl urbà un sòl que considera com a sòl urbanitzable amb ordenació detallada, perquè prové de l'àmbit de la unitat d'execució en sòl urbanitzable detallat RK.0.E.96, del qual va quedar exclòs per un ajust d'alineacions i pel fet que la propietat del sector CM.2.Y.87 és única i la mateixa que promou la modificació present, havent participat en els deures de cessió i càrregues urbanístiques del mencionat sector.  
  
- Alternativa 3. Opció triada en la modificació.  
Proposa la modificació del planejament vigent incorporant al sòl urbà un sòl urbanitzable sense ordenació detallada i que confronta amb un vial existent completament urbanitzat i de titularitat pública.  
  
D.3. Característiques urbanístiques de la modificació núm. 38 del PG de Vinaròs  
La proposta de modificació preveu:  
1. Classificar la superfície de 914,12 m² com a sòl urbà de la VD.4.H.18.  
2. Mantindre els usos previstos, és a dir, l'ús residencial.  
3. Assignar a l'àmbit de la modificació l'edificabilitat corresponent al sòl urbà DF.9.Y.49, per la qual cosa l'aprofitament serà el següent:  
  
  
Edificabilitat de gestió anticipada = superfície afectada x 0,5 m² de sostre màx. Parcel·la neta  
  
4. Modificar la fitxa de característiques urbanístiques del sector SU.R.41, incorporant en l'apartat 14. Serveis Urbanístics, l'observació següent:  
«Observacions: La superfície de 914,12 m² de sòl objecte de la modificació puntual i que s'incorpora junt amb el sòl urbà contigu, anticipant-ne la gestió, formarà part de l'àrea reparcel·lable del sector SU.R.41 al moment de la programació i execució d'aquest. Per la qual cosa participarà en les càrregues en proporció a l'aprofitament que li correspon segons el Pla (914,12 m² de sòl parcel·la neta x 0,5 m² de sostre /m² de sòl màx. Parcel·la neta = 457,06 m² de sostre), juntament amb la resta de propietaris inclosos en l'esmentat àmbit. Aquesta condició es registrarà perquè en quede constància.»  
  
D.5. Efectes previsibles de la modificació sobre el medi ambient.  
El DIE fa el diagnòstic sobre el medi ambient i s'indica:  
- La situació del medi ambient i del territori abans i després de l'aplicació del pla en l'àmbit afectat no variarà, perquè es tracta d'un sòl que es troba de manera efectiva formant part de la trama urbana, amb els serveis púbics a peu de parcel·la o a les proximitats.  
  
- L'aplicació de la modificació no comportarà un increment en el consum de recursos, no té cap incidència en els elements estratègics del territori ni consideració en el canvi climàtic.  
- No resulta afectat per l'estratègia territorial de la Comunitat Valenciana, ni per altres instruments de planificació territorial o sectorial.  
  
E) Consultes  
Per part de la Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
Administració Pública consultada Consulta Informe  
ST URBANISME DE CASTELLÓ 27.12.2016  
C. HABITATGE - SDG ORDENACIÓ TERRITORI I PAISATGE - Serv. Infraestructura Verda i Paisatge (PAISATGE) 12.01.2017 24.11.2017  
C. HABITATGE - SDG ORDENACIÓ TERRITORI I PAISATGE - Serv. Ordenació del Territori (PATRICOVA) 12.01.2017 23.11.2017  
C. EDUCACIÓ, INVESTIGACIÓ, CULTURA I ESPORT - DG CULTURA I PATRIMONI - Serv. Patrimoni Cultural 12.01.2017 19.09.2017  
  
  
F) Identificació i valoració de possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
La modificació proposada afecta el sòl urbanitzable residencial sense ordenació detallada del sector SU.R.41 del Pla general de Vinaròs, en concret, una superfície de 914,12 m² que va ser exclosa del sector de sòl urbanitzable amb ordenació detallada MA.0.W.17, el qual es troba urbanitzat i feta la recepció de l'obra per l'Ajuntament de Vinaròs des de juny de l'any 2003.  
L'àmbit de la modificació núm. 38 queda localitzat en l'anomenada urbanització La Closa, que es troba als peus de la xicoteta elevació anomenada ermita de Sant Sebastià, que dista uns 5,5 quilòmetres de la costa.  
Els sectors de sòl urbanitzable mencionats quedaven inclosos en el Pla general que va ser aprovat en data 11 d'octubre de 2001, que disposava de declaració d'impacte ambiental (DIA) favorable amb condicionants de data 23 de maig de 2001.  
L'àmbit no queda afectat per instruments de planificació ambiental, ni queda enclavat en espais naturals protegits, ni afecta sòl forestal.  
  
A les proximitats d'aquest àmbit se situen diversos béns d'interés cultural (torre dels Moros) i de rellevància local (ermita de Sant Sebastià), i s'ha constatat la presència d'uns quants jaciments arqueològics (poblat ibèric, etc.), tots aquests inclosos en el Pla especial de l'ermita i el seu entorn, en el qual s'estableix un perímetre de protecció, que arriba fins el límit de la zona urbana i urbanitzable.  
L'informe de la Direcció General de Cultura i Patrimoni, rebut en data 19 de setembre de 2017, corrobora que la parcel·la objecte de la modificació queda fora de l'entorn de protecció del BIC de la torre dels Moros i allunyada de qualsevol jaciment arqueològic inventariat, per la qual cosa informen favorablement sobre la proposta.  
El Servei d'Ordenació del Territori, en el seu informe, rebut en data 23 de novembre de 2017, en matèria de risc d'inundació, indica que l'actuació proposada no es troba afectada per aquest risc.  
En data 24 de novembre de 2017 es rep un informe del Servei d'Infraestructura Verda i Paisatge, en el qual, analitzada la documentació, considera que la reclassificació i consegüent edificació i urbanització de l'àmbit previst conforme al planejament vigent, no tindrà una incidència significativa en el paisatge, ja que no s'alteraran el caràcter o la percepció del paisatge afectat i es regularitzarà el límit urbana afectat. Per això, indica que no es considera necessària l'elaboració d'un instrument de paisatge.  
Des de la perspectiva ambiental, l'afecció de la reclassificació proposada no resulta significant, sempre que es complisquen els condicionants que ja, en el seu dia, es van establir en la declaració d'impacte ambiental del Pla general de Vinaròs en relació amb la gestió dels residus sòlids i les aigües residuals.  
Segons la documentació aportada hi ha serveis urbanístics a la zona urbanitzada als quals pot connectar-se la parcel·la objecte de modificació. No obstant això, no es concreta l'existència de xarxes de clavegueram ni de la seua conducció cap a instal·lacions de tractament d'aigües residuals.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
h) Proposta d'acord  
Analitzada la proposta de modificació puntual núm. 38 del Pla general de Vinaròs, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla general.  
Per això, segons estableix l'article 51.2.b de la LOTUP i considerant, d'acord amb els criteris de l'annex VIII de l'esmentada llei, que la proposta de modificació puntual núm. 38 del Pla general de Vinaròs no té incidència significativa en el model territorial d'aquest municipi, no suposa un increment rellevant en el consum de recursos, no incideix sobre elements del patrimoni natural i cultural i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la modificació puntual núm. 38 del Pla general de Vinaròs no presentarà efectes significatius sobre el medi ambient tenint en compte les determinacions que més avant s'assenyalen.  
  
D'acord amb el que s'ha exposat, es resol: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 38 del Pla general de Vinaròs, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, si bé s'ha de tindre en consideració que:  
1. Amb caràcter previ a l'aprovació definitiva l'ajuntament ha d'acreditar la justificació de sòl urbà de la parcel·la segons el que preveu l'article 28 i 25.2.b de la LOTUP, i s'han d'indicar els serveis urbanístics existents en l'àmbit de l'actuació.  
  
Segons el que estableix l'article 51.7 de la LOTUP, l'Informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual núm. 38 del Pla general de Vinaròs en el termini màxim de quatre anys des de la seua publicació. En aquest cas, el promotor ha d'iniciar novament el procediment d'avaluació ambiental i territorial estratègica simplificada de la proposta.  
  
  
ANNEX I  
Àmbit de la modificació núm. 38 del PG de Vinaròs  
  
Òrgan competent  
La Comissió d'Avaluació Ambiental és l'òrgan competent per a emetre l'Informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
Vist tot l'anterior, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 38 del Pla general de Vinaròs, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra aquesta resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb el que disposa l'article 18.2 de la Llei 40/2015, d'1 d'octubre, de règim jurídic del sector públic.  
  
València, 5 de desembre de 2017.- El secretari de la Comissió d'Avaluació Ambiental: José del Valle Arocas.»  
  
València, 9 de gener de 2018. El director general de Medi Natural i d'Avaluació Ambiental: Antoni Marzo i Pastor.